Gorlinov sindrom

**Sindrom nevoidnog karcinoma baznih ćelija** (**NBCCS**), je nasljedno medicinsko stanje koje uključuje defekte unutar višestrukih tjelesnih sistema kao što su koža, nervni sistem, oči, endokrini sistem i kosti.  Ljudi sa ovim sindromom posebno su skloni razvoju uobičajenog i obično neopasnog oblika nemelanomskog karcinoma kože. Oko 10% ljudi sa ovim stanjem ne razvije karcinom baznih ćelija (BCC).

Naziv *Gorlinov sindrom* odnosi se na američkog oralnog patologa i  genetičara Roberta J. Gorlina (1923–2006). Američki dermatolog Robert W. Goltz (1923–2014) bio je njegov koautor, što je osnova za pojam "Gorlin-Goltzov sindrom".

Prvi put opisali su ga Gorlin i Goltz 1960. Godine. NBCCS je autosomno dominantno stanje koje može uzrokovati neobične izglede lica i predispoziciju za karcinom baznih ćelija, tip raka kože koji se rijetko širi na druge dijelove tijela. Izvještava se da je prevalencija 1/56.000–164.000 stanovnika. Nedavni molekulskogenetički rad pokazao je da je NBCCS uzrokovan mutacijama u "PTCH" (PTCH1) genu na hromosomskom kraku 9q.  Ako dijete naslijedi defektni gen od bilo kojeg roditelja, ono će imati poremećaj.

## Znakovi i simptomi
Nešto ili sve od sljedećeg može se vidjeti kod nekoga sa Gorlinovim sindromom:
# Višestruki karcinomi bazalnih ćelija kože
# Odontogena keratocista: Javlja se kod 75% pacijenata i to je najčešći nalaz. Obično se nalaze višestruke lezije na donjoj čeljusti. Javljaju se u mladoj dobi (prosjek 19 godina).
# Anomalije rebara i pršljenova
# Unutarlobanjska kalcifikacija
# Skeletne abnormalnosti: bifidna rebra, kifoskolioza, rana kalcifikacija *falx cerebri* (dijagnostikovana AP radiografijom)
# Izrazita lica: čeono i sljepoočnotjemeno ispupčenje, hipertelorizam i mandibulski prognatizam
# Bilateralni fibromi jajnika
# Oko 10% razvija srčane fibrome

## Uzroci
Mutacije u ljudskom homologu Drosophila *PTCH1*, genu za supresiju tumora na hromosomu 9, identifikovane su kao osnovni genetički uzrok u ovom sindromu.

## Dijagnoza
Dijagnoza NBCCS-a postavlja se na osnovu "dva glavna kriterija" ili "jedan glavni" i "dva manja kriterija"*.
***Glavni kriteriji** su:
# više od dva BCC ili  jednog BCC kod osobe mlađe od 20&nbsp;godina;
# odontogene keratociste vilice
# Tri ili više dlanskih ili tabanskih jamica
# ektopijska kalcifikacija ili rana (< 20&nbsp;godina) kalcifikacija *falx cerebri*
# rascijepljena, spojena ili raširena rebra
# srodnik prvog stepena sa NBCCS.

**'Mali kriteriji uključuju sljedeće:
# makrocefalija.
# kongenitalne malformacije, kao što su rascjep usne ili nepca, čeono izbočenje, anomalija očiju (katarakt, kolobom, mikroftalmija, nistagmus).
# druge skeletne abnormalnosti, kao što su Sprengelova deformacija, pektusna deformacija, polidaktilija, sindaktilija ili hipertelorizam.
# radiološke abnormalnosti, kao što je premošćavanje *sella turcica*, anomalije pršljenova, defekti modeliranja ili lucencije šaka i stopala u obliku plamena.
# jajnički i srčani fibromi ili meduloblastomi (potonji se općenito nalaze kod djece mlađe od dvije godine).
Ljudi sa NBCCS trebaju edukaciju o sindromu i  genetičko savjetovanje i podrška, jer je suočavanje s višestrukim BCC i višestrukim operacijama često teško. Trebali bi smanjiti izloženost UV-zračenju, kako bi se smanjio rizik od BCC-a. Također ih treba upozoriti da primanje radioterapija zbog raka kože može biti kontraindikovano. Trebali bi potražiti simptome koji se odnose na druge potencijalno uključene sisteme: centralni nervni, genitourinarni, kardiovaskularni sistem i denticiju.

Budućim roditeljima  preporučuje se genetičko savjetovanje, jer jedan roditelj sa NBCCS uzrokuje 50% šanse da će i njihovo dijete biti pogođeno.

## Liječenje
Liječenje je obično potporno, odnosno liječenje za smanjenje simptoma, a ne za liječenje stanja.
* Enukleacija odontogenih cista može pomoći, ali obično su rezultat novih  lezija, infekcija i deformacija čeljusti.
* Težina karcinoma baznih ćelija određuje prognozu za većinu pacijenata. BCC rijetko izazivaju grubo unakažavanje, invalidnost ili smrt http://dermatology.cdlib.org/DOJvol6num1/case_reports/bcc/00-1m.html.
* Genetička konsultacija

## Učestalost
NBCCS ima incidenciju od 1/50.000 do 1/150.000 sa većom incidencijom u Australiji. Jedan aspekt NBCCS-a je da će se karcinomi baznih ćelija pojaviti na dijelovima tijela koji općenito nisu izloženi sunčevoj svjetlosti, kao što su dlanovi i tabani, a lezije se mogu razviti u podnožju dlanskih i tabanskih jama.
Jedna od glavnih karakteristika NBCCS-a je razvoj višestrukih BCC-a u ranoj dobi, često u tinejdžerskim godinama. Svaka osoba koja ima ovaj sindrom je pogođena u različitom stepenu, neke imaju mnogo više obilježja ovog  stanja od drugih.

## Također pogledajte
* Lista kožnih stanja
* Lista zubnih abnormalnosti povezanih s kožnim stanjima

## Reference
## Vanjski linkovi 
* GeneReviews/NCBI/NIH/UW entry on Nevoid Basal Cell Carcinoma Syndrome
* GeneReviews/NCBI/NIH/UW entry on 9q22.3 Microdeletion
* US National Library of Medicine page

Kategorija:Geni na hromosomu 9
Kategorija:Nedostaci receptora ćelijske površine
Kategorija:Epidermni nevusi, neoplazme i ciste
Kategorija:Sindromi s makrocefalijom
Kategorija:Sindromi s tumorima
Kategorija:Rijetki sindromi
Kategorija:Sindromi koji utječu na kožu